Pozdrav najvećem balkanskom menadžeru

Karikature iskrivljenog naglaska

piše LEO KOVAČIĆ

SNIMA DAMJAN TADIĆ / CROPIX

Srna, u čemu je problem Iako je Torcida u svom nedavnom priopćenju upozorila na novi slučaj kršenja ljudskih prava i činjenicu da su splitski navijači bez razloga prije kvalifikacijske utakmice s Norveškom privođeni u zagrebačke policijske stanice, a kasnije u gluho doba noći pušteni bez da im je itko naveo jedno suvislo objašnjenje zbog kojeg nisu mogli na stadion, javnost se već danima zabavlja njihovim odgovorom kapetanu Dariju Srni, koji je nakon susreta licemjerno poručio da bi volio da se s Italijom igra na Poljudu (da će se igrati u Zagrebu odlučio je famozni Odbor za hitnost posljednjeg dana roak predviđenog za prijavu domaćinstva op.a).



U obranu kapetana uključili su se mediji, njegovi suigrači, sportski funkcioneri, podučavajući nas kako je Darijo zapravo divan momak velikog srca, a ne tek milijunaš iz Ukrajine koji godinama ignorira sve probleme domaćeg nogometa i sustavno gaženje “njegovog” Hajduka.



Slažemo se tu jednim dijelom. Saka čast Srni na brojnim humanitarnim akcijama za potrebite, to mu, uostalom, nitko nije nikada nije ni doveo u pitanje. Kao ni činjenicu da sa zarađenim milijunima u Šahtjoru može raditi što hoće. Problem, dakle, nisu pare, nego muda. Je li tako kapetane?

Ništa nova u močvari ni prošlog tjedna. Tek još jedan izlizani javni nastup Zdravka Mamića, gazde Dinama, u kojem se obračunava s “fantomskim udrugama”, “huliganima” i “kmečavcima s juga”, dok Hajduk naziva malim klubom, pa već viđeno maltretiranje splitskih navijača kojima nije dozvoljeno da pogledaju utakmicu “repke”, “svetinje” ili kako već sve danas zovu reprezentaciju Hrvatske, a onda na koncu i njihovo, kako je to kasnije objašnjeno, preventivno privođenje jer su se momci s dalmatinskim naglaskom policiji, eto, učinili sumnjivima toliko da su ugodnu proljetnu večer bez ikakva povoda umjesto na Maksimiru proveli po zagrebačkim stanicama i pritvorima.Kolotečina domaćeg nogometa (jedinstvenog u svijetu budući još samo kod nas suci, dokazano, pošteno sude isključivo ako ih se dodatno honorira, a u istoj ligi se natječe matica i nekoliko filijala), mislili smo nastavit će se novim zgodama na terenima u apsurdnom HNL-u, no, ubrzo su nas, na našu veliku radost, demantirali zaposlenici Dinama.Da višak slobodnog vremena na radnom mjestu može naštetiti i ljudskoj psihi uvjerili smo se nakon što su marketinški i PR stručnjaci skriveni po uredima maksimirske ruševine kao prvotravanju šalu na službenim stranicama kluba predstavili glupavu igricu za mobilne telefone u kojoj pokušavaju ismijati Hajduk, njegove simaptizere i igrača Tina Svena Sušića.Za one koji nisu još vidjeli čime se to konkretno posljednjih dana bave u Dinamu, unatoč nagomilanim dugovima, bojkotu navijača te istrazi Europske komisije o sumnjivim milijunskim donacijama Milana Bandića, ponovimo kako su u maksimirskom klubu odlučili spiskati između 40 i 50 tisuća kuna da bi im programeri kreirali igricu simpatičnog naziva “Kupimo Sušića”.Riječ je o banalnoj simulaciji pucanja penala, a svakim postignutim golom raste iznos koji će, kao, gazda Zdravko ponuditi “bijelima” za transfer reprezentativca BiH. Baza je, međutim, u tome što u igrici Sušić ne može zabiti, a svaki njegov promašaj prate “dovitljivi” komentari poput “Ništa od gola! Mamić je kupio igricu!” ili “Nisi zabio jer imaš mladu momčad”.Naravno, teško da će te se nasmijati, ali ako pogledate na koji način funkcionira klub u privatnom vlasništvu obitelji Mamić, shvatit će te da se sličnim glupostima bave već neko vrijeme. Red je stoga i da podsjetimo na nekoliko briljantnih poteza veseljaka iz Dinamovog marketinga. Neki od njih su zaista antologijski...Za početak, treba se vratiti u 2011. godinu. Dinamo je kao prvak jurišao na skupine Lige prvaka, a Uprava je donijela povijesnu rezoluciju da se ulaznice za europska pretkola doslovce dijele za – jednu kunu. Protiv takve odluke pobunili su se čak i sami navijači, objašnjavajući kako će suludim potezom Mamić u konačnici potjerati i ono malo gledatelja, ali i da se time ruši ionako već srozani ugled kluba.No, struka na čelu s “najvećim menadžerom Balkana” ostala je neumoljiva. Istu akciju ponovili su i sljedeće godine, a masovno opadanje gledatelja kao i negativni rekordi posjećenosti postali su tužna stvarnost nekada velikog kluba. Sve ostalo je sada već legenda s kojom su se mjesecima sprdali i po Europi.Da ih ni to neće zaustaviti, pokazuju već na gradskom derbiju s Lokomotivom, svojom drugom momčadi. Srazu dviju momčadi prisustvovalo je manje od tisuću ljudi, a da sablasno prazni stadion malčice živne u Dinamo su se pobrinuli tako da su nakon golova s razglasa puštali snimke navijanja, dok su dobre poteze popratili zvukovima gromoglasnog aplauza. Koliko su se jezivo osjećali igrači, a pogotovo ona šačica navijača, možemo samo nagađati...Kad su i posljednji fanatici za plavom bojom već pomislili da niže ne može, iz kluba im serviraju novu blamažu. Ljubiteljima nogometa zasigurno je u sjećenju ostala urezana prošlogodišnja briljantno osmišljena akcija dovlačenja ljudi na maksimirsko zdanje znakovitog naziva “Poplavimo tribine”, svega par tjedana nakon katastrofalnih poplava koje su razorile regiju. Ako su time mislili izazvati nekakav “šok efekt” kod Zagrepčana – uspjeli su.U milijunskom gradu na pretkolu lige prvaka i otvaranju europske sezone skupilo se, naime, svega par tisuća gledatelja. Spomenimo pritom da su iste godine u okviru nebulozne kampanje, ovoga puta kao uvertiru u još jednu sezonu HNL močvare, djelatnici hrvatskog prvaka svojim navijačima podarili i reklamni video spot kojim su vabili građane da kupe godišnje ulaznice. Kao da im sama činjenica da netko uopće želi kupiti pretplatu Dinama nije bila dovoljno smiješna, u spot su u ubacili i navijače Hajduka, onako kako ih oni doživljavaju.Karikature iskrivljenog i iritantnog naglaska koji čiste ribarske mreže i pritom neprestano koriste još iritantniju poštapalicu “a,e” po scenariju nepoznatog autora kupuju Dinamove pretplate po diskontnim cijenama jer se, tvrde u spotu, to “isplati”. Što su mislili time poručiti, nije ni važno.Vlastiti navijači pokazali su što misle o njihovoj kampanji, a broj prodanih pretplata te sezone ljubomorno se skriva, gotovo kao i statut ove “udruge građana”.Ipak, vrhunac ludila po našem izboru je čuvena nagradna igra iz 2012. godine kojom su maksimirski čelnici vabili publiku na utakmicu Lige prvaka protiv PSG-a predvođenog Zlatanom Ibrahimovićem. Dinamo je na konferenciji za novinare najavio kako će nagraditi jednog gledatelja s milijun kuna (!) ukoliko na stadion dođe više od 25 tisuća ljudi.Kasnije su malčice promjenili pravila, pa su osigurali ček na pet s kuna u slučaju da dođe jedan gledatelj, odnosno na 150 tisuća ukoliko stigne njih barem 15 tisuća. Ovoga puta nije im se smijala čitava Europa, glas da honoriraju dolazak navijača s milijun kuna proširio se čitavim nogometnim svijetom. Naraavno, želejni efekt je I ovoga puta uzostao. Na tribinama su prebrojali oko sedam tisuća znatiželjnika, a tko je sretni dobitnik pet tisuća kuna i je li on se on uopće našao do danas nije poznato...Eh, da. Nakon svega ti ljudi proglase Hajduk “malim” klubom. Blago im se. Njima je gore aprililili očito svakog božjeg dana...